JY LEES NOU Grondberaad: 65 sprekers – 65 oplossings
1818 keer gelees
Met onteiening sonder vergoeding op almal se lippe, is dit maklik om uit die oog te verloor dat die Suid-Afrikaanse landbou oor die afgelope 23 jaar van die wêreld se toonaangewendste transformasieprojekte ontwikkel het. Landbouweekblad en Agri SA het derhalwe besluit om ’n grondberaad aan te bied waartydens boere oor alle vlakke heen met mekaar en ander belanghebbendes en relevante organisasies oor grond kan praat.
Kom luister vir twee dae na boere, landboubesighede en ander kundiges wat reeds sukses behaal het op alles van kommunale- en restitusiegrond tot familieplase. Hulle gaan vertel hoe hulle dit reggekry het, hoekom hulle dit gedoen het en waar hulle die geld gekry het.
Kom wees deel van die goeie storie wat die Suid-Afrikaanse landbou aan die wêreld kan vertel oor hoekom onteiening sonder vergoeding nooit nodig was nie – want boere kan die platteland weer laat blom. Die beraad, wat op 23 en 24 Augustus 2018 by Wildswinkel se veilingslokaal op Bela-Bela in Limpopo gehou word, sal klem lê op die planne wat boere reeds rondom transformasie en grondhervorming gemaak het én op hul plase of in hul gemeenskappe toepas.
Kommersiële en klein boere, bestaansboere, stamhoofde, kommunale boere, finansiers, landbouondernemings, diensverskaffers, beleidsmakers en tegniese kundiges sal almal aan die beste sakepraktyke wat grondhervorming betref, suksesvolle gevallestudies en die uitruil van idees blootgestel word. Die gevallestudies sal aangebied word deur boere, landbouondernemings, finansierders en beleggers wat in die praktyk deel is van die proses.
DIE SPREKERS Hier is ’n voorsmakie van die besonderse kundigheid wat op die beraad gehoor sal kan word. Hou Landbouweekblad dop vir nog boeresprekers en ander planmakers wat die Suid-Afrikaanse landbou en platteland kan laat herleef: